**ПРОТОКОЛ № 09**

**от заседанието на Комисия „Правни въпроси, информационни технологии и професионална квалификация“ към Прокурорската колегия, която на основание § 23, ал. 2 от ПЗР на ЗИД на КРБ**

**(обн. в ДВ бр. 106/22.12.2023 г.) изпълнява функциите на**

**Висш прокурорски съвет, проведено на 01.07.2024 г**.

Днес, 1 юли 2024 г., понеделник, от 15.00 ч. в сградата на Висшия съдебен съвет, се проведе заседание на Комисия „Правни въпроси, информационни технологии и професионална квалификация“ към Прокурорската колегия, изпълняваща функциите на Висш прокурорски съвет в състав:

**ПРЕДСЕДАТЕЛ: КАЛИНА ЧАПКЪНОВА**

**ЧЛЕНОВЕ: СВЕТЛАНА БОШНАКОВА**

**ГЕРГАНА МУТАФОВА**

На заседанието присъстват експертният сътрудник на комисията Нина Илковска - директор на дирекция „Правна“ и техническият сътрудник – Ирен Иванова.

**Д Н Е В Е Н Р Е Д:**

**1. ОТНОСНО**: Писмо от Председателя на Националното бюро за контрол на специалните разузнавателни средства до представляващия Прокурорската колегия на Висшия съдебен съвет.

**КОМИСИЯТА ПО ПРАВНИ ВЪПРОСИ, ИНФОРМАЦИОННИ ТЕХНОЛОГИИ И ПРОФЕСИОНАЛНА КВАЛИФИКАЦИЯ КЪМ ПРОКУРОРСКАТА КОЛЕГИЯ, КОЯТО ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ**

**Р Е Ш И:**

**1.1.** **ПРЕДЛАГА** на Прокурорската колегия, изпълняваща функциите на ВПС да вземе следното решение:

**1.** Приема за сведение писмо с рег. № ВПС-7922/29.05.2024 г. от Пламен Колев - Председател на Националното бюро за контрол на специалните разузнавателни средства.

**2.** Решението **ДА СЕ ИЗПРАТИ** на Председателя на НБКСРС, заедно с мотивите на КПВИТПК.

**2. ОТНОСНО**: Писмо от представляващия Съдийската колегия, изпълняваща функциите на ВСС във връзка с писмо от министерство на правосъдието, касаещо искане за предоставяне на отговори по Въпросник на Европейската комисия за ефективност на правосъдието на Съвета на Европа (CEPEJ) – „Данни за 2023г.- CEPEJ проучване за информационното табло на ЕС в областта на правосъдието (EU Scoreboard) за 2023 г.

**КОМИСИЯТА ПО ПРАВНИ ВЪПРОСИ, ИНФОРМАЦИОННИ ТЕХНОЛОГИИ И ПРОФЕСИОНАЛНА КВАЛИФИКАЦИЯ КЪМ ПРОКУРОРСКАТА КОЛЕГИЯ, КОЯТО ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ**

**Р Е Ш И:**

**2.1. ПРЕДОСТАВЯ** на отдел Международна дейност, връзки с обществеността и протокол в Администрацията на Прокурорската колегия отговорите на въпроси № 66, 67, 70-1, 72 и становището си по въпроси 107-109 от Въпросник на Европейската комисия за ефективност на правосъдието на Съвета на Европа.

**3. ОТНОСНО**: Извлечение от Протокол № 14 от заседание на Комисия „Бюджет и финанси и съдебна администрация“ към Прокурорската колегия, изпълняваща функциите на ВПС от 26.06.2024г. относно изготвяне на проектобюджет на Прокурорската колегия за 2025 г. и бюджетни прогнози за 2026 г. и 2027 г.

**КОМИСИЯТА ПО ПРАВНИ ВЪПРОСИ, ИНФОРМАЦИОННИ ТЕХНОЛОГИИ И ПРОФЕСИОНАЛНА КВАЛИФИКАЦИЯ КЪМ ПРОКУРОРСКАТА КОЛЕГИЯ, КОЯТО ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ**

**Р Е Ш И:**

**3.1.** КПВИТПК към Прокурорската колегия не предвижда нови дейности и щатни бройки за периода 2026 – 2027 г.

* 1. Решението да се предостави на Комисия „Бюджет и финанси и съдебна администрация“ към Прокурорската колегия по компетентност.

**ПРЕДСЕДАТЕЛ**

**НА КОМИСИЯТА: /п/**

**КАЛИНА ЧАПКЪНОВА**